-Մայրս բացառիկ անհատականություն է: Այնքան համառն է, որ... Իմ տեսած ամենապողպատե կամքն ունեցող կինն է: Եթե չուզի, ինձ ոչինչ չի ասի: Չեմ կարծում, որ մյուսները գիտեն հորս ով լինելը: Չեմ կարծում, թե ինչ-որ մեկին ասել է: Դե, իմանան էլ ինձ չեն ասի: Ոչ ոք ոչինչ չի ասի: Ես օտար եմ Քազանջըների ընտանիքում: Ընտանեկան արխիվների ամեն տեսակ վտանգավոր տեղեկություններից և գաղտնիքներից հեռու են պահում: Ինձ պաշտպանելու անվան տակ իրենցից հեռացրել են,- Ասյան զայրացած թքեց արևածաղկի կեղևները:- Որոշ ժամանակ անց դա վերածվեց փոխադարձ խաղի, նրանք ինձ անցյալից են հեռու պահում, ես էլ նրանց իմ գաղտնիքներից եմ դուրս նետել: